**ОТЧЕТ ЗА ДЕЙНОСТТА**

**НА НАРОДНО ЧИТАЛИЩЕ „НАУКА – 1899“**

 **СЕЛО КОСТЕЛ ПРЕЗ 2023 ГОДИНА**

Целите на народните читалища са запазване на обичаите и традициите на българския народ и възпитаване и утвърждаване на националното самосъзнание.

Броят на жителитe в село Костел са 44 по постоянен адрес и 78 по настоящ адрес.

Регистрираните читалищни членове са 50.

Библиотеката към читалището е с площ 20 кв.м. и разполага с 6047 библиотечни единици с образователен характер.

През 2023г. в библиотеката са направени 25 посещения.

Регистрирани читатели 17.

Абонамент за периодични издания -„Еленска трибуна“ и спонсорирани от Община Елена регионални вестници „Борба“ и „Янтра днес“.

През 2023 год. НЧ „Наука – 1899” село Костел насочи дейността си към изпълнения на плана си, предоставен на Община Елена както следва:

Отпразнуване на Бабин ден, в който беше почетена най - възрастната жена на селото. Празникът премина с почерпка, много веселие и закачки.

През февруари е поменът на загиналите през войните костелчани, ден, в който от десетилетия се почита паметта на героите от Костел, дали живота си за свободата на България. Поднасяме венец пред паметните плочи на загиналите за освобождението на България. Приготвяме и раздаваме на присъстващите на помена хляб и жито, и се споменават поименно имената на тримата опълченци и четиридесет и деветимата загинали във войните.

За първи март от читалището бяха раздадени мартеници за здраве, с подобаващи за празника пожелания на живущите в селото, почетени и уважени бяха и самодейците от селото.

За осми март - денят на жената беше организирано тържество с поздравления за майката и жената. Всяка жена се постарала да приготви почерпка за празника, с веселие, раздумки и много настроение премина празника.

Имахме участие и в общинския събор на Читалищата с прекрасните изпълнения на малката и талантлива Денислава Ралчева

На традиционния събор на селото“Довиждане до следващото лято“ през месец август с участието на Оркестър „Патриот“ и на Детска Къща „Алиса“ на площада се събраха около 200 човека, виха се хора, пяха се песни, поздравяваха се и събраха близки и познати да споделят своите преживявания през годината.

На Димитровден - храмовия празник на село Костел беше отслужена в църквата празнична литургия и раздаден курбан за здраве.

Читалището взе участие с кулинарна изложба в организирания от Община Елена „Празник на Еленския бут“.

През изминалата 2023г. беше направен ремонт на покрива на Читалището.

По програма Пиро - Елена сме заявили подмяна на дограмата на читалището, която е силно амортизирана и в голямата си част прозорците са заковани с пирони.

Застроената площ на сградата на читалището е 250 кв.м.

Читалищният салон е 100 кв.м. с 80 седящи места, актьорската стая е 25 кв.м. с 15 седящи места, балконът е 50 кв.м. с 37 седящи места.

Необходимо е да се шпаклова и измаже библиотеката.

В актьорската стая таванът подлежи на цялостен ремонт и боядисване на стените.

Бюджетът от Община Елена за 2023г. е 6335 лв.

Приходите на Читалището са от субсидията на Община Елена и членски внос в размер на 50 лв., като за ремонта на покрива на Читалището бяха дарени и 2033лв.

Председател:………………..

/Донка Златева/

Секретар:……………………

 /Райна Цвяткова/